  Виталий Пронин 3-тӥ инвожое уйин Anonymous хакер огазеяськон Турциысь кун сайтъёс вылэ урдӥськиз, ивортэ Agence France Press.Агентстволэн ивортэмезъя, хакеръёс Турцилэн президентэзлэн Абдуллах Гюльлэн, валтӥсь партиослэн но куд-ог министерствоослэн сайтъёсазы пырыны ӧз лэзе. Али дырозь но куд-ог сайтъёс уг ужало.Правительстволэн сайтъёсыз вылэ ӝутскон - со Тайип Эрдоганлы, Турцилэн премьер-министрезлы, но правительстволэн политиказылы пумитъяськонэз возьматон амал луэ.Ог арня талэсь азьло Турциын сюрс калык ураме потӥз, кивалтӥсь косэмъя Стамбулысь Гези паркысь писпуосты кораны кутскем бере.Ӝоген та акция кивалтӥсьёслэн политикаезлы пумитъяськонозь будӥз. Турциысь каръёсын Т. Эрдоганлы пумит демонстрациос ортчыны кутскизы. Эрдоганэз янгыше уськыто ислам сямъёсты улонэ кужмысь пыртэмез понна. Турокъёс «диктатор» политикалы пумит пикетъёс ортчытӥзы ини Европа каръёсын, Москваын гинэ но.Турциын 1500-лэсь ятыр пикетчикъёс сӧсырмемын ини. Теги: Гезипарк ТайипЭрдоган Турция  